Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: szóló 211/1996. (XII. 23.) Korm. rendeletben foglalt összes
Paragraph Index: 581

2. Az eljárás menete: Az űrlapot három példányban kitöltve az eltérés indoklását tartalmazó kérelem két példányával együtt a Fejezet megküldi a Pénzügyminisztérium fejezet szerinti illetékes főosztályához engedélyezésre. A Pénzügyminisztérium a nyomtatvány jobb alsó sarkában található igazoló rész kitöltésével engedélyezi az időarányostól eltérő folyósítást, ezt követően a nyomtatvány két példányát és a kérelem egy példányát továbbítja a Kincstár részére a finanszírozás lebonyolítása végett. A Kincstár Központ a beérkezést követő 5 munkanapon belül a táblázat bal alsó sarkában található igazoló részt kitöltve visszaküldi az űrlap egy példányát a Fejezet részére, a másik példány a Kincstárnál marad.

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes